Visuaalkunst
Visuaalne kunst on üks kolmest suurimast kunstiliigist kujutava kunsti ja tarbekunsti kõrval. Visuaalne kunst (ka visuaalkunst) on igasugune, eelkõige nägemismeele kaudu tajutav kunst. Tähistab lisaks nn. vabadele kunstidele (maal, graafika, skulptuur) ka elektroonilist kunsti, arhitektuuri, disaini ja visuaalreklaamikunsti, samuti ajas muutuval meediumil põhinevaid kunste (videokunst). Laiemalt haarab ka mitmeid väljendusvahendeid, sealhulgas visuaalseid kombineerivaid kunstiliike nagu teatrikunst, tantsukunst, filmikunst ja fotokunst. Visuaalne kunst on seotud esteetilise ilu ja inimese loovusega, mis on võimeline tekitama silmadele meeldivaid ilminguid või toiminguid.